open-index/open-wikipedia-markdown huggingface dataset:
Arc-et-Senans’n kuninkaallinen suolatehdas

**Arc-et-Senans’n kuninkaallinen suolatehdas** () sijaitsee Ranskassa Chaux'n metsän lähistöllä, lähellä Besançonin kaupunkia olevassa Arc-et-Senans'n kunnassa. Se oli merkittävä valistusajan rakennushanke, jonka tarkoituksena oli järkeistää teollisuusrakennukset ja -prosessit filosofisen järjestyksen mukaan.

Arkkitehti Claude-Nicolas Ledoux suunnitteli tehtaan rakennukset, joita alettiin rakentaa vuonna 1775 Ludvig XVI:n valtakaudella. Puoliympyrän muotoisen rakennusryhmän tarkoituksena oli kuvastaa työn hierarkkista luonnetta. Tehdasta oli tarkoitus myöhemmin laajentaa ideaaliseksi kaupungiksi, mutta hanke jäi toteutumatta.

Alueen kunnosta huolehtii Claude-Nicolas Ledoux -instituutti. Tehdas lisättiin Unescon maailmanperintöluetteloon vuonna 1982.

## Kuvagalleria

Kuva: Premier projet salines royales d'Arc-et-Senans.jpg| Kuninkaallinen suolatehdas. Ledoux ’n ensimmäisen ehdotuksen pohjapiirros vuodelta 1775. Kuningas hylkäsi tämän ehdotuksen.
Kuva: Arc-et-Senans - Plan de la saline royale.jpg| Kuninkaallinen suolatehdas.  Ledoux ’n pohjapiirros.
Kuva: Projet pour la ville de Chaux - Ledoux.jpg| Kuninkaallinen suolatehdas ilmasta nähtynä.  Ledoux ’n luonnos.


## Katso myös
*Falansteri

## Lähteet

## Aiheesta muualla

*Viralliset sivut 
*Arc-et-Senans’n kuninkaallinen suolatehdas UNESCOn sivuilla
Energiakriisi

**Energiakriisi** on ihmisen taloudellisen toiminnan käyttämän energian puutteen ja sen aiheuttaman hinnan kohoamisen aiheuttama kriisi.

Merkittävä maailmanlaajuinen energiakriisi syntyi ensimmäisen kerran 1970-luvun öljykriisin yhteydessä.

Merkittävä energiakriisi alkoi 2021 COVID-19-pandemian ja vuoden 2020 Venäjän&ndash;Saudi Arabian öljysodan jälkeen, kun energian kysyntä alkoi nousta normaaliksi.
Kesällä 2021 energian hinta nousi 17 %, mikä aiheutti euroalueelle 13 vuoteen suurimman 3,4 % inflaation. Syyskuussa 2021 maakaasun hinta oli Euroopassa 6,5-kertainen vuoteen 2019 verrattuna. Lokakuussa hinta nousi entisestään kun talvesta ennustettiin kylmää.

## Viitteet
Antero Viherkenttä

**Jorma Antero Viherkenttä** (alun perin **[[Mathias Kolström|Kohlström]]**, 28. joulukuuta 1933 Hartola – 1. heinäkuuta 2011) oli suomalainen urheilutoimittaja ollen koulutukseltaan kansakoulunopettaja. Hänen lajivalikoimansa oli laaja, mutta parhaiten hänet muistetaan Yleisradion paini-, pesäpallo- ja suunnistusselostajana. Selostamisen lisäksi Viherkenttä toimi useissa urheilujärjestöissä, muun muassa Suomen Paini-, Suomen Pesäpallo- ja Suomen Suunnistusliitoissa. Viherkenttä pelasi pesäpalloa korkeimmalla mahdollisella eli suomenmestaruustasolla ja hänet valittiin vuoden lukkariksi 1959. Viherkenttä laati suunnistuksen Jukolan viestin sanoman 2005–2009.

Antero Viherkentän poika on Timo Viherkenttä.

## Saavutukset
### Pelaajana
* 2 SM-hopeaa: 1960, 1963
* 2 SM-pronssia: 1959, 1971
* 6 Itä-Länsi-ottelua: 1958-1962, 1964
* Vuoden lukkari: 1959 

## Huomionosoitukset
* Kouvolan raittiin urheilijan palkinto 1960
* Vuoden urheilutoimittaja 1980
* Kaukametsäläinen 1997
* Suomen Painiliiton kultainen ansiomerkki 2006 
* Vimpeli-palkinto 2006

## Lähteet

## Aiheesta muualla
*Ylen Elävä arkisto: Antero Viherkenttä selostaa Alajärvi-Siilinjärvi pesäpallo-ottelun
Ampumahiihdon Euroopan-mestaruuskilpailut 1998

**[[Ampumahiihdon Euroopan-mestaruuskilpailut]]** järjestettiin vuonna 1998 Minskissä, Valko-Venäjällä 28. tammikuuta – 1. helmikuuta 1998.

## Miehet
### 10 km







### 10 + 12,5 km takaa-ajo







### 20 km







### 4 x 7,5 km viesti







## Naiset

### 7,5 km







### 15 km







### 3 x 7,5 km viesti







## Lähteet
* Markku Siukonen: *Urheilun vuosikirja 1999*, Gummerus 1999, s. 204
Meddle

**Meddle** on Pink Floydin vuonna 1971 julkaisema albumi.

Avauskappale ”One of These Daysillä” on yksi rumpali Nick Masonin harvoista laulusuorituksista yhtyeen historiassa (Mason jakoi päävokaalit David Gilmourin kanssa vuoden 1968 *[[A Saucerful of Secrets]]in* kappaleessa ”Corporal Clegg”). Masonin ääntä madallettiin erinäisillä efekteillä hänen lausuessaan instrumentaalin keskeisen fraasin: ”One of these days I’m going to cut you into little pieces”.

Seuraavat kappaleet ”A Pillow of Winds” ja ”Fearless” ovat tyypillistä sen ajan Floyd-musiikkia, mutta A-puolen neljäs kappale, Watersin ”San Tropez” on kevyesti jatsahtava leppoisa laulu, jonka tyyppistä yhtye ei ennen sitä eikä enää sen jälkeenkään koskaan tehnyt. Ykköspuolen päättää lyhyt ”Seamus”, jossa kuullaan Gilmourin laulun ohessa myös koiran ulinaa. Yhtye esitti samantyylisen hidastempoisen blues-kappaleen myös elokuvassa *[[Pink Floyd: Live at Pompeii]]* nimellä ”Madamoiselle Nobbs”, jossa Richard Wright pitää mikrofonia ulisevan koiran kuonon edessä.

Levyn tunnetuin kappale lienee koko toisen puoliskon käsittävä ”Echoes”. Roger Watersin mukaan ”Echoes” aloitti muita ihmisiä käsittelevien sanoitusten sarjan ja vei yhtyettä yhä lähemmäksi albumia *[[The Dark Side of the Moon]]*. ”Echoes”-kappale oli aluksi avaruusteemainen, mutta yhtye päätti vaihtaa tekstit merenalaisteemaan johtuen silloisesta space rock -leimastaan.

Albumin kansikuvan suunnitelleen Hipgnosiksen Storm Thorgersonin alkuperäinen idea oli laittaa levyn kansikuvaksi kuva paviaanin anuksesta. Kansikuvaksi lopulta päätyi kuva vedenalaisesta korvasta ja korvaan ”virtaavista” ääniaalloista.

## Kappaleet
#”One of These Days” (Mason, Gilmour, Waters, Wright) – 5:57
#**puhutut pätkät Nick Mason*
#”A Pillow of Winds” (Gilmour, Waters) – 5:10
#**päävokaalit David Gilmour*
#”Fearless” (Gilmour, Waters) – 6:08
#**päävokaalit David Gilmour*
#”San Tropez” (Waters) – 3:43
#**päävokaalit Roger Waters*
#”Seamus” (Mason, Gilmour, Waters, Wright) – 2:15
#**päävokaalit David Gilmour*
#”Echoes” (Mason, Gilmour, Waters, Wright) – 23:31
#**päävokaalit David Gilmour ja Richard Wright*

## Muusikot
*David Gilmour – laulu, kitara, basso, nauhaefektit
*Roger Waters – basso, laulu, nauhaefektit, lisäkitara
*Richard Wright – koskettimet, nauhaefektit, laulu
*Nick Mason – rummut, lyömäsoittimet, nauhaefektit (myös fraasi kappaleessa ”One of These Days”)

## Lähteet
Platu 25

**Platu 25** on 25-jalkainen urheilullinen kilpapurjevene. Platu 25 on Euroopan suurin nykyaikainen yksityyppiluokka. Euroopassa veneitä on yli 500 kappaletta. Vuonna 2005 ISAF -tunnustuksen saaneen luokan maailmanmestaruuskilpailuihin odotetaan vuosittain yli 100 venekuntaa. MM-kilpailuihin osallistuu lukuisia purjehduksen ammattilaisia, joten harrastuksessa pitkälle edenneille amatööreille riittää myös haasteita. Luokka on tunnettu hyvästä tunnelmasta ja tasokkaasta kilpapurjehduksesta. Suomessa veneluokan toimintaa hallinnoi ja kehittää Suomen Urheiluveneliitto ry.
Platu on esitelty kotimaisten venelehtien artikkeleissa; Vene-lehti 4/2006 ja syksyn 2005 Pro Sail -lehdessä

## Historia
Platu syntyi suunnittelija Bruce Farrin kynästä 1990-luvun puolivälissä urheiluveneiden aaltoon. Siitä tuli nopeasti kaikilla mantereilla suosittu yksityyppiluokka. Euroopassa Beneteau 25 nimellä tunnetun Platun suunnittelu perustuu Farrin tekemiin havaintoihin hänen kehitellessään Volvo Ocean Race -veneitä. Platussa on samankaltaisuuksia edellisten sukupolvien ”VOR”-veneiden kanssa. 

## Suomen Platu-laivue
* s/y Peto Jr, Helsinki
* s/y Lutfisk, Helsinki
* s/y Averell Dalton, Rauma
* s/y Woosh, Helsinki
* s/y Pyssy, Helsinki
* s/y Farrina, Helsinki
* John Doe, Helsinki
* s/y Oona, Jyväskylä

## Kuvia

Image:Platu25_SUVLM06_1.jpg| Platu 25  Suomen Urheiluveneliitto ry:n luokkamestaruuskilpailussa 2006
Image:Platu25_SUVLM06_2.jpg
Image:Platu25_SUVLM06_3.jpg
Image:Platu25_SUVLM06_5.jpg
Image:Platu25_SUVLM06_6.jpg
Image:Platu25_SUVLM06_4.jpg
Image:Platu25_SUVLM06_7.jpg
Image:Platu25_SUVLM06_8.jpg
Image:Platu25_SUVLM06_9.jpg
Image:Platu25_SUVLM06_10.jpg
Image:Platu25_SUVLM06_11.jpg
Image:Platu25_SUVLM06_12.jpg
Image:Platu25_SUVLM06_13.jpg


## Lähteet

## Aiheesta muualla

* Suomen Platu-liitto 
* Platu-keskustelupalsta 
*  Kansainvälinen Platu-sivusto
Koisjärvi (Pusula)

**Koisjärvi** on kylä Pusulassa Lohjalla Somerolle vievän seututie 280:n ja Hyrsylä–Vihti-tien (yhdystie 1223) risteyksessä. Koisjärven postinumero on 09630, ja postinumeroalueen väkiluku on 499 asukasta (31.12.2015).

Koisjärven nähtävyyksiin kuuluu mänty, jonka on sanottu olevan kuvattuna 50, 20 ja 10 markan ja pennin kolikoissa. Ehdokkaita kolikoissa kuvatuksi männyksi on kuitenkin myös muualla, ja Rahamuseon mukaan todisteita sille, että kolikossa kuvatulla puulla olisi mitään todellista esikuvaa, ei ole. Mänty esiintyy myös Pekka ja Susi -yhtyeen vuonna 1994 ilmestyneen *Pekka ja Susi* -albumin kannessa. Kylän toinen maamerkki on saman risteyksen luona oleva, tielle hyvin näkyvä seinäkirjoitus "Koisjärven disko" vanhassa punamullalla maalatussa rakennuksessa (entinen kauppa).

Tärkeä luonnonkohde on kylän nimikkojärvi Koisjärvi, joka on ulottunut myös Salonkylän, Hakulan ja Hyrsylän alueelle. Kylän ja [seututie 110]:n väliin jäävä järvi kuuluu valtakunnalliseen lintuvesien suojeluohjelmaan. Vedenpinnan laskemisen vuoksi järvi on kasvanut lähes umpeen, ja vesialaa on alle puoli hehtaaria.

Vuonna 2014 lakkautettu kuusiluokkainen Koisjärven kyläkoulu oli perustettu 1903. Lukuvuonna 2011–2012 oppilaita oli 27, mutta syyskuussa 2013 enää 19..

## Lähteet
Endemol

**Endemol** oli televisioyhtiö, jonka omisti italialainen Mediaset. Yrityksellä oli tytäryhtiöitä 23 eri maassa, mukaan lukien Iso-Britannia, Yhdysvallat, Espanja, Italia, Saksa, Puola, Australia ja Meksiko.

Tammikuussa 2015 Endemol yhdistyi Shine Groupin ja Core Median kanssa Endemol Shine Groupiksi.

## Historiaa
Endemolin perustivat 1994 John de Mol ja Joop van den Ende. Yhtiön nimi muodostuu
heidän sukunimiensä yhdistelmästä. Endemolin suurin menestys on tositelevisio-ohjelma *[[Big Brother]]*, jota on esitetty useissa maissa sen jälkeen, kun 1. tuotantokausi tehtiin Alankomaissa syyskuusta 1999 alkaen.

Vuonna 2000 yhtiö myytiin espanjalaisella teleoperaattorille ja mediayhtiölle Telefónicalle 5,5 miljardin euron hintaan.

Endemol haastoi oikeuteen brasilialaisen tv-kanavan SBT:n *Big Brotherin* plagioimisen takia ja on uhannut tehdä saman venäläiselle yritykselle *Behind The Glass* -ohjelman takia.

## Endemolin Suomessa esitettyjä televisio-ohjelmia
* *[[Big Brother]]* (Sub)
* *[[Hurja remontti]]* (Nelonen)
* *[[Ota tai jätä (visailuohjelma)|Ota tai jätä]]* (Nelonen)
* *[[Pelkokerroin]]* (Nelonen)

## Muita Endemolin tuottamia televisio-ohjelmia
* *1 vs. 100*
* *Cronicas Marcianas*
* *Eliminator*
* *Midnight Money Madness*
* *Participiaton TV*
* *Ani Tore! EX*

## Lähteet

## Aiheesta muualla

* Endemol
* Endemol USA
John de Mol

**Johannes "John" Hendrikus Hubert de Mol, Jr.** (s. 24. huhtikuuta 1955 Haag, Alankomaat) on alankomaalainen mediayrittäjä ja miljardööri. *[[Forbes]]*-lehden mukaan hän kuului vuonna 2007 maailman 500 rikkaimman ihmisen joukkoon.
De Mol on yksi televisioyhtiöiden Endemolin ja Talpan perustajista.

## Endemol-yhtiön synty
De Mol loi omaisuutensa tuottamalla televisio-ohjelmia. Vuosina 1997–1999 hän kehitti suositun tositelevisiosarjan *[[Big Brother]]in* oman tuotantoyhtiönsä John de Mol Produktiesin kautta. Vuonna 1994 hänen yrityksensä yhdistyi Joop van den Ende TV-Productiesin kanssa Endemol-yhtiöksi, mutta jatkoi silti itsenäistä toimintaa.
De Mol myi oman osuutensa Endemolista vuonna 2000 Telefónicalle, mutta jatkoi luovana johtajana vuoteen 2004 saakka.

## Talpa-yhtiön synty
Vuonna 2005 de Mol perusti TV-kanavana Talpan, joka omistaa lähetysoikeudet Alankomaiden jalkapallon mestaruussarjaan. Nimi "Talpa" on latinaa ja tarkoittaa myyrää, hollanniksi *mol*, mikä viittaa John de Molin sukunimeen. Talpa aloitti lähetykset 13. elokuuta 2005.

## Yksityiselämä
De Mol on ollut naimisissa Willeke Albertin kanssa. Näyttelijä Johnny de Mol on heidän poikansa.

Televisiotoiminnan ulkopuolella de Mol johtaa suurta säätiötä, joka omistaa merkittäviä osuuksia autovalmistaja Spyker Carsista, jalkapallojoukkue Manchester Unitedista ja teleyhtiö Versatelista.

De Molin sisko näyttelijä Linda de Mol on esiintynyt monissa John de Molin tuottamissa ohjelmissa.

*[[Het Financieele Dagblad]]* -lehti kertoi heinäkuussa 2006, että de Mol suunnittelee ostavansa takaisin 77 prosentin osuuden Endemolista Telefonicalta.

## Lähteet

## Aiheesta muualla
Antti Kämäräinen

**Antti Kämäräinen** (16. toukokuuta 1895 Kiuruvesi – 17. kesäkuuta 2000 Kiuruvesi) oli maanviljelijä ja mestaripelimanni. Kiuruvedellä syntynyt Kämäräinen asui siellä koko elämänsä ajan.

Kämäräisen musikaalisuus ilmeni jo kymmenvuotiaana, kun hän oppi soittamaan huuliharppua. Vuonna 1910 hän osti käytetyn kaksirivisen hanurin ja pelimannien tapaan opetteli soittamisen vanhempia pelimanneja kuuntelemalla. Vähitellen häntä ruvettiin pyytämään soittajaksi iltamiin ym. tilaisuuksiin, kun havaittiin että paikkakunnalla oli soittotaitoinen nuori mies. Tanssilavoja ei tuohon aikaan ollut, vaan tanssit järjestettiin nuorisoseurojen taloilla tai asuintalojen pirteissä. Joskus tanssittiin maantielläkin.

Avioliiton Kämäräinen solmi 20-vuotiaana ja keskittyi tämän jälkeen kymmenlapsiseksi kasvaneen perheen elättämiseen maanviljelijänä. Hän lopetti soittamisen ja myi hanurinsa. Vasta sodan aikana hän soitti seuraavan kerran käydessään Helsingissä ja tavattuaan sokean katusoittajan, joka soitti kaksirivistä. Hän sai tilaisuuden kokeilla, oliko soittotaito vielä tallella ja olihan se.

Vuonna 1943 hän osti Dallape-merkkisen viisirivisen hanurin, jolla aloitti soittamisen uudelleen. Hän esiintyi muun muassa Niilo Tarvajärven ohjelmissa, Kultainen harmonikka-ohjelmassa jne.
Hän oli 1970-luvulta alkaen Kaustisen kansanmusiikkijuhlien vakioesiintyjä. Viimeisen kerran hän esiintyi 104-vuotiaana vuonna 1999. Hänet nimitettiin mestaripelimanniksi vuoden 1988 juhlilla.

Antti Kämäräinen kuoli 105-vuotiaana 17. kesäkuuta 2000.

## Lähteet
* Antti Hervonen: Vuosisadan vartijat, ikääntymisen suomenmestarit kertovat (Tammi, 2001) 

## Aiheesta muualla
* : Mestaripelimanni Antti Kämäräinen
Saint-Savin-sur-Gartempe

**Saint Savin** tai **Saint-Savin-sur-Gartempe** on Ranskan kunta Uuden-Akvitanian alueella Viennen departementissa. Se sijaitsee departmentin pääkaupungin Poitiersin itäpuolella. Kunnan pinta-ala on 18,8 neliökilometriä ja siellä on arviolta 860 asukasta (vuonna 2016).

Kunnassa sijaitsee luostari, joka on kuulunut Unescon maailmanperintöluetteloon vuodesta 1983.

## Luostari
Romaanisessa Saint-Savin-sur-Gartempen luostarissa, jonka rakentaminen aloitettiin 1000-luvun puolessavälissä, on useita yhä loistavassa kunnossa olevia 1000- ja 1100-lukujen seinämaalauksia. Ristinmuotoisen kirkon laivan ja sivulaivan risteymäkohdassa sijaitsee neliömäinen torni.

Ensimmäisenä rakennettiin sivulaiva, kuori ja sen katettu käytävä sekä monikulmainen apsis. Seuraavassa rakennusvaiheessa tehtiin päälaivaan kolme syvennystä, kellotorni ja sen kuisti ja viimeiseksi vielä viimeiset kuusi syvennystä päälaivaan. Kellotorni viimeisteltiin 1300-luvulla yli 80 metriä korkealla kivisellä torninhuipulla.

## Lähteet

## Aiheesta muualla

*Luostari Unescon sivuilla
Vesa Hanski

**Vesa Juhani Hanski** (s. 13. syyskuuta 1973 Turku) on suomalainen perhosuimari. Hän osallistui kaksiin kesäolympialaisiin Suomen edustajana, vuosina 1992 ja 1996. MM-kilpailuissa Hanski sijoittui parhaimmillaan lyhyellä radalla seitsemänneksi sekä pitkän radan EM-kilpailuissa neljänneksi. Sprinttiuinnin EM-kisoissa 1992 hän voitti viestissä kultaa.

Vesa Hanski toimii nykyään poliisina, ja hänet on valittu vuoden poliisiurheilijaksi vuonna 2001. Hänen arvonsa on ylikonstaapeli. Hanski valittiin RKP:n riveistä varasijalle Turussa kunnallisvaaleissa 2021.

## Arvokisasijoituksia
* 1992 Sprinttiuinnin EM-kultaa 4&nbsp;×&nbsp;50 metrin sekauintiviestissä
* 1993 Lyhyen radan MM-kisoissa seitsemäs 200 metrin perhosuinnissa
* 1993 EM-kisoissa kuudes 4&nbsp;×&nbsp;100 ja 4&nbsp;×&nbsp;200 metrin vapaauintiviestissä sekä 4&nbsp;×&nbsp;100 metrin sekauintiviestissä, yhdeksäs 200 metrin perhosuinnissa
* 1994 MM-kisoissa yhdestoista 200 metrin perhosuinnissa
* 1995 EM-kisoissa neljäs 200 metrin perhosuinnissa, kahdeksas 4&nbsp;×&nbsp;200 metrin vapaauintiviestissä, kolmastoista 100 metrin perhosuinnissa
* 1995 Sotilaiden MM-kisoissa hopeaa 200 metrin perhosuinnissa
* 1996 Olympiakisoissa kymmenes 200 metrin perhosuinnissa
* 1997 EM-kisoissa viides 200 metrin perhosuinnissa, kymmenes 100 metrin perhosuinnissa
* 1998 MM-kisoissa yhdestoista 200 metrin perhosuinnissa
* 2000 EM-kisoissa yhdeksäs 200 metrin perhosuinnissa
* 2001 Poliisien EM-kisoissa kultaa perhosuinnissa

Hanskilla on yhä voimassa olevia Suomen ennätyksiä sekä poliisien Suomen ennätyksiä.

## Lähteet
Nukkeanimaatio

**Nukkeanimaatio** on stop motion -animaatiotekniikka, jossa luodaan liikkeen illuusio erilaisia nukkeja apuna käyttäen. Nuken asentoon tehdään pieniä muutoksia ja nämä muutokset kuvataan. Kun kuvattu filmi näytetään normaalinopeudella, peräkkäin nopeasti vaihtuvat kuvat luovat illuusion liikkeestä. 

Nukkeanimaatiossa käytettävien nukkejen sisällä on yleensä jonkinlainen tukiranka, joka pitää nuken asennossaan. Tukiranka voidaan valmistaa joko alumiinilangasta tai metallisena nivelluurankona. Aiemmin nukkeanimaatio kuvattiin tarkoitukseen muokatulla elokuvakameralla filmille, mutta nykyisin nukkeanimaatio kuvataan usein digitaalitekniikalla sen edullisuuden tähden – esimerkiksi digitaalisella järjestelmäkameralla. 

## Aiheesta muualla
*Animato  – J.E. Nyströmin informatiiviset kotisivut
*Stopmotionanimation.com – tietoa nukkeanimaation tekemisestä englanniksi
Paula Harmokivi

**Paula Marja Johanna Harmokivi-Saloranta** (o.s. **Harmokivi**, s. 20. toukokuuta 1975 Lahti) on suomalainen vapaauimari. Hän edusti Suomea muun muassa Atlantan kesäolympialaisissa 1996 ja voitti useita Suomen-mestaruuksia. Hän edusti Lahden Uimaseuraa.

Harmokivi sijoittui vuoden 1996 olympialaisten alkuerissä 16:nneksi 4&nbsp;×&nbsp;100 metrin vapaauintiviestissä, 18:nneksi 200 metrin vapaauinnissa ja 33:nneksi 400 metrin vapaauinnissa. EM-kilpailuissa 1995 hän sijoittui yhdeksänneksi 4&nbsp;×&nbsp;200 metrin vapaauintiviestissä, 11:nneksi 200 metrin vapaauinnissa ja 15:nneksi 400 metrin vapaauinnissa.

Paula Harmokiven sisar Päivi Harmokivi (s. 1972) kilpaili myös uinnissa ja voitti lyhyen radan Suomen-mestaruuksia viesteissä.

Paula Harmokivi suoritti ylioppilastutkinnon Salpausselän urheilulukiossa Lahdessa. Hän valmistui liikuntatieteiden maisteriksi vuonna 2005. Hän väitteli tohtoriksi tammikuussa 2020 tuotantotalouden väitöskirjalla ”Käyttäjät liikuntapalvelujen kehittäjinä – käyttäjälähtöisessä palveluinnovaatioprosessissa käyttäjien tuottama tieto tutkimuksen kohteena”.

## Lähteet
Saint-Savin

**Saint-Savin** on seuraavien ranskalaisten paikkojen nimi:
* Saint-Savin, kunta Gironden departementissä
* Saint-Savin, kunta Isèren departementissä
* Saint-Savin, kunta Hautes-Pyrénéesin departementissä
* Saint-Savin, kunta Viennen departementissä, tunnetaan myös nimellä **Saint-Savin-sur-Gartempe**
Vienne

**Vienne** on Ranskan departementti numero 86. Se sijaitsee Länsi-Ranskassa Uuden-Akvitanian alueella. Departementti on pinta-alaltaan 6&nbsp;990 neliökilometriä ja asukasluvultaan 428&nbsp;447 (vuonna 2011). Sen pääkaupunki on Poitiers. Vienne on jaettu edelleen kolmeen arrondissementtiin, 38 kantoniin ja 281 kuntaan.

## Katso myös
* Luettelo Viennen kunnista

## Lähteet

## Aiheesta muualla

*Viralliset sivut 
*Viennen turismi
Quayn veljekset

**Stephen** ja **Timothy Quay** ovat yhdysvaltalaisia nukkeanimaation tekijöitä. He syntyivät identtisinä kaksosina Philadelphiassa vuonna 1947. 1960-luvun lopulla he muuttivat Britanniaan opiskelemaan Royal College of Artiin. He jäivät työskentelemään Eurooppaan. Heidän tunnetuin työnsä on *[[Street of Crocodiles]]* (1986]), joka on unenomainen sovitus Bruno Schulzin *[[Krokotiilikuja]]*-nimisestä tarinasta.

## Filmografia
*Nocturna Artificialia (1979)
*Punch & Judy: Tragical Comedy or Comical Tragedy (1980)
*Ein Brudermord (1981)
*Stravinsky - The Paris Years (1983)
*The Cabinet of Jan Svankmajer (1984) 
*This Unnameable Little Broom (1985)
*Street of Crocodiles (1986)
*Stille Nacht I (1988)
*Rehearsals for Extinct Anatomies (1988)
*The Comb / Kampa (1990) 
*De Artificiali Perspectiva (1991)
*Tales from the Vienna Woods (1992) 
*Are We Still Married (1992)
*Stille Nacht IV (1993) 
*Institute Benjamenta, or This Dream People Call Human Life (1995) 
*The Sandman (2000) [TV]
*Duet (2000)
*In Absentia (2000)
*The Phantom Museum: Random Forays Into the Vaults of Sir Henry Wellcome's Medical Collection (2003) [TV]
*The Piano Tuner of Earthquakes (2005)

## Aiheesta muualla
* Brothers Quay Faculty Page European Graduate School (Archive.org)
Ampumahiihdon Suomen-mestaruuskilpailut 1998

**[[Ampumahiihdon Suomen-mestaruuskilpailut]]** järjestettiin vuonna 1998 Säkylässä 10.–11. tammikuuta, Hollolassa 24.–25. tammikuuta ja Lieksassa 28.–29. maaliskuuta 1998.

## Miehet
### 10 km






### 20 km







### 10 + 12,5 km takaa-ajo






### 4 x 7,5 km viesti






### 10 km joukkuekilpailu






## Naiset
### 7,5 km






### 15 km






### 7,5 + 10,5 km takaa-ajo






### 3 x 7,5 km viesti






### 7,5 km joukkuekilpailu






## Lähteet
* Markku Siukonen: *Urheilun vuosikirja 1999*, Gummerus 1999, s. 205
Aloke

**Aloke** eli insatsi on soittimen alkusävel. Sillä tarkoitetaan myös äänen alkamisen tapaa ja laatua.

## Lähteet
Taka-Keljo

**Taka-Keljo** on metsäinen kaupunginosa Jyväskylän kaupungin keskustan lounaispuolella. Asukkaita siellä on vain noin 130.

Taka-Keljossa on useita yli 200 metrin korkuisia mäkiä. Siellä on myös muutama lampi ja pieni järvi, muiden muassa Kolmisoppinen, Ylä-Kitulampi, Ala-Kitulampi, Ylä-Sallaajärvi, Pirttijärvi, Selkäjärvi, Uimalampi ja Myllyjärvi. Alueella on lain nojalla rauhoitettu Sallaajärven aarnialue ja Jyväskylän ladun hiihtomaja ja hiihtolenkkejä.

Mustankorkean jätteenkäsittelykeskus sijaitsee Taka-Keljoon Jyväskylän keskustaajamasta vievän tien varrella samannimisen mäen lähettyvillä, mutta kaatopaikan siirtämistä on suunniteltu. Uudeksi paikaksi on esitetty ainakin Laukaan Mörkökorpea.

Digita Oy:n Jyväskylän lähetysasema ja masto sijaitsevat Taka-Keljossa.

Taka-Keljossa on toiminut myös Taka-Keljon kansakoulu, joka lakkautettiin 1967. Nykyisin entisen koulun tiloissa toimii Jyväskylän Katulähetyksen tuetun asumisen yksikkö ja päiväkeskus Etappi.

## Jyväskylän korkein kohta
Taka-Keljon mäistä korkein on 249 metrin korkuinen Pirttimäki. Sen huippu oli Jyväskylän maalaiskunnan korkein kohta ennen vuotta 1965, jolloin Taka-Keljo liitettiin Jyväskylän maalaiskunnasta kaupunkiin. Jyväskylän kaupungin korkein kohta se oli vuodesta 1965 vuodenvaihteeseen 2008–2009. Tällöin Jyväskylän korkeimmaksi kohdaksi tuli siihen liitetyllä Korpilahdella sijaitsevan Uutelanmäen huippu.

## Laukkusurma
Tammikuussa 2011 Taka-Keljosta löytyi nuoren naisen ruumis matkalaukusta. Tapauksen taustalta paljastui huumekauppaa. Päätekijä tuomittiin myöhemmin 11 vuoden vankeuteen.

## Kuvia

Tiedosto:Ladun Maja 2.jpg|Ladun maja Kolmisoppisen lähellä.
Tiedosto:Radio and TV tower.jpg|Taka-Keljon radio- ja TV-masto.


## Lähteet

## Kirjallisuutta
*  

## Aiheesta muualla
Karju (sarjakuvahahmo)

**Karju** on Marvel-kustantamon sarjakuvissa esiintyvä kovaotteinen kätyri. Hahmon loivat käsikirjoittaja Chris Claremont ja piirtäjä John Buscema. Karjun ensiesiintyminen tapahtui *Wolverine*-lehden numerossa 4 (1989). Karju on enimmäkseen esiintynyt Wolverinen vihollisena. 

## Historia
Karju on yksi salaperäisimmistä vastustajista, joihin Wolverine on matkoillaan törmännyt ja hänen taustastaan tiedetään vähän. Karju on asgardilaisten kivipeikkojen jälkeläinen, eli samaa rotua kuin Thorin vanha vihollinen Ulik. Karjun tiedetään mutisseen erään kerran "*Ymirin jäisen parran kautta!*", mikä on viittaus huurrejättiläisten vanhimpaan jäseneen, muinaiseen Ymiriin. 

Karjun isä pahoinpiteli Karjua järjestelmällisesti lapsuudessa. Jotkut käsikirjoittajat ovat esittäneet Karjun kasvoilla olevien arpien olevan peräisin isän iskuista ja Karjun kätkevän häpeänsä valtavan parran alle. 

Karju siirtää sarjassa toimintapistettään Madripooriin yhdessä kumppaninsa Verihuudon kanssa. Pahamainen kenraali Coy, yksi Madripoorin suurimmista rikollisjohtajista otti heidät omaan palvelukseensa. Heidän yrittäessä eliminoida kilpailevan liigan johtajatarta nimeltään Tyger Tiger, Wolverine asettui kaksikkoa vastaan salanimellä Patch. Huolimatta lukuisista yhteenotoista Wolverinen kanssa Verihuuto ja Karju eivät koskaan ole onnistuneet voittamaan häntä. 

Lopulta kenraali Coy kyllästyi Karjun epäonnistumisiin ja myi hänet Geist-nimiselle entiselle natsille ja nykyiselle kyborgille. Geist tarvitsi koekaniinin uudelle kokeelliselle huumeelleen ja pisti sitä Karjuun ajellen ensin tämän karvoistaan. Parturointi vaikutti traumatisoivasti Karjuun ja Wolverine säntäsi huudot kuullessaan paikalle pelastamaan vihollistaan.

## Lähteet
Italianseisoja

**Italianseisoja** () on italialainen koirarotu, joka kuuluu än 7 (Seisovat lintukoirat).

## Ulkonäkö

Italianseisoja on rakenteeltaan vahva ja tasapainoinen koira, jonka metsästysominaisuudet ovat erinomaiset. Väriltään se on valkoinen, jossa on erikokoisia oransseja tai tumman meripihkanvärisiä merkkejä, valko-vaaleaoranssi päistärikkö tai valkokastanjanruskea kimo (ruskea-roan). Symmetriset merkit päässä ovat toivottavia. Koiran raajat ovat jäntevät, ääriviivat selväpiirteiset ja lihakset hyvin kehittyneet. Uroksien säkäkorkeus on 58–67 cm, narttujen 55–62 cm. Italianseisojat painavat täysikasvuisina 25–40 kg säkäkorkeudesta riippuen. Häntä typistetään yleensä 15–25 cm:n pituiseksi, mutta Suomessa typistäminen on kiellettyä.

## Luonne ja käyttäytyminen

Italianseisoja on tasapainoinen, sitkeä, luotettava, älykäs, lempeä ja oppivainen koira. Sitä on helppo kouluttaa ja se soveltuu kaikenlaiseen metsästykseen. Se soveltuu myös näyttelyihin, lenkkikoiraksi ja myös ihan kotikoiraksi kunhan sille tarjotaan virikkeitä. Metsästämään sitä ei tarvitse opettaa, vaan rodulla on perimässään satojen vuosien kokemus metsästämisestä. Italianseisoja suhtautuu vieraisiin ystävällisesti. Vahtiviettiä rodulta ei juuri löydy.

## Alkuperä
Rotu on alkuperältään ikivanha, ja osa italialaisista koira-asiantuntijoista uskoo sen olevan yksi kaikkein vanhimmista metsästyskoirista. Heidän mukaansa se olisi foinikialaisten mukanaan tuomien kevyiden vinttikoirien ja paikallisten raskaampien molossikoirien välisten risteytysten tulos. Toisen teorian mukaan italianseisoja olisi syntynyt vasta 1600-luvun lopulla lintukoiran ja ajokoiran välisestä risteytyksestä. 

Rotua tai sen mahdollista kantamuotoa on kuitenkin kuvattu freskoissa jo 1300-luvulla, ja niiden perusteella sen rotutyyppi on säilynyt muuttumattomana vähintään kyseiseltä ajalta asti. Se on jalostettu linnunmetsästykseen, ja se on sopeutunut alkuperäisestä verkkometsästyksestä nykyiseen ampumalla tapahtuvaan metsästykseen.

## Lähteet

* Carl-Johan Adlercreutz. 2003. Karisto Oy. Koirarotujen maailma
* Italianseisojan rotumääritelmä

### Viitteet
Valkokulmapingviini

**Valkokulmapingviini** (*Pygoscelis papua*) on pingviinilaji. Virallisesti hyväksyttyjä alalajeja ovat *Pygoscelis papua papua* ja *Pygoscelis papua ellsworthii*. Kolmantena mahdollisena alalajina mainitaan *Pygoscelis papua taeniata*.

## Koko ja ulkonäkö
Valkokulmapingviinin tunnistaa helposti leveästä valkoisesta raidasta päässä. Aikuisten yksilöiden koko on 75–90&nbsp;cm. Koiras painaa 5,5–8 kiloa ja naaras 5–7,5 kiloa.

## Levinneisyys
Laji pesii useilla Etelämannerta ympäröivillä alueilla. Suurimmat yhdyskunnat ovat Falklandinsaarilla, Etelä-Georgialla ja Kergueleninsaarilla. Pienempiä yhdyskuntia on Macquariensaarella, Heard-saarilla, Eteläisillä Shetlandsaarilla ja Antarktiksen niemimaalla.

## Lisääntyminen
Valkokulmapingviinien pesät ovat yleensä noin 20–25&nbsp;cm halkaisijaltaan olevia kivirenkaita. Naaras munii kaksi noin 500 gramman painoista munaa. Sekä koiras että naaras osallistuvat haudontaan vaihtaen vuoroa päivittäin. Poikaset kuoriutuvat 34–36 päivän haudonnan jälkeen. Pesässä poikaset olevat noin 30 päivää, jonka jälkeen muodostavat poikasryhmiä. Saatuaan aikuismaisen höyhenpeitteen 80–100 päivän ikäisenä poikaset ovat valmiit lähtemään merelle.

## Ravinto
Laji syö pääasiassa äyriäisiä kuten krillejä sekä kaloja.

## Lähteet
Rimonabantti

**Rimonabantti** (**rimonabant**, **SR141716**, **Acomplia**) on ensimmäinen selektiivinen CB1-kannabinoidireseptorin käänteisagonisti, joka vähentää endokannabinoidijärjestelmän säätelemää ruokahalua ja kiihdyttää elimistön rasva- ja sokeriaineenvaihduntaa. Lääkkeen on myös todettu auttaneen koehenkilöitä savuttomuuden saavuttamisessa. Lääkkeen kehitti ranskalainen Sanofi-Aventis -lääkeyritys, euroopan komissio hyväksyi 21. kesäkuuta 2006 rimonabantin myynnin silloisessa 25-jäsenisessä euroopan unionissa ja sitä oli Suomessa saatavissa reseptilääkkeenä kauppanimellä Acomplia. Lääke vedettiin Suomen markkinoilta pois lokakuussa 2008. Ilmoitettuina perusteina olivat masentuneisuus, ahdistuneisuus, aggressiokohtaukset ja lisääntynyt itsemurhariski.

Rimonabantti on tarkoitettu ylipainoisille ja lihaville, joiden painoindeksi (BMI) on yli 27 kg/m2 ja joilla on vähintään yksi sydän- ja verisuonitautien riskitekijä sekä niille, joiden painoindeksi on vähintään 30 kg/m2.

## Farmakologia
### Farmakodynamiikka
Rimonabantti on kannabinoidi CB1 -reseptorin käänteisagonisti. Alun perin rimonabantin ajateltiin olevan selektiivinen CB1 -reseptorille, mutta myöhemmin sen havaittiin toimivan myös μ-opioidireseptorin antagonistina.

## Lähteet

## Aiheesta muualla
* Acomplia Resources  
* Acomplia Report  
* Kliinistä informaatiota lääkäreille 
* Uusi laihdutuslääke Suomen markkinoille 
*PubChem: Rimonabant 
*Kyoto Encyclopedia of Genes and Genomes (KEGG): Rimonabant 
*ChemBlink: Rimonabant
Mohammed V

**Mohammed V** (10. elokuuta 1909 – 26. helmikuuta 1961) () oli Marokon sulttaani vuosina 1927–1953 ja maapaossa vuosina 1953–1955 ja Marokon kuningas vuosina 1957–1961.

Mohammedin isä oli sulttaani Yusuf ibn al-Hasan. Vuonna 1953 ranskalaiset miehittäjät pakottivat kuninkaan perheineen maanpakoon Korsikalle ja myöhemmin Madagaskarille. Muhammadin sukulainen Muhammad ibn Arafa nousi tämän jälkeen maan hallitsijaksi.

Vuonna 1956 hän neuvotteli ranskalaisten kanssa Marokon itsenäistymisestä, ja hänestä tuli maan kuningas vuonna 1957. Hänen siunauksellaan Marokon kuninkaallinen autoliitto suunnitteli ja rakennutti Formula 1:ssä käytetyn Ain-Diabin kilparadan. Casablancassa sijaitsee Mohammed V:n kansainvälinen lentoasema. Mohammed V:n yliopisto sijaitsee Rabatissa. Mohammed V kuoli 26. helmikuuta 1961, jolloin kuninkaaksi tuli hänen poikansa Hassan II. Marokon nykyinen kuningas Muhammad VI on Mohammed V:n lapsenlapsi. 

## Lähteet

## Aiheesta muualla
Calvities frontalis

**Calvities frontalis** on kohta keskellä hiusrajaa, otsalla, jossa hiusraja kääntyy v-kirjaimen tapaan alemmas otsan päälle. Piirre on periytyvä ja dominoiva, mutta suhteellisen harvinainen. Yleensä ihmisten hiusraja on otsan kohdalta jokseenkin suora.
August Valta

**August Valta** (14. syyskuuta 1892 Pielavesi – 12. elokuuta 1965 Helsinki) oli suomalainen poliitikko ja ammattiyhdistysvaikuttaja, joka toimi SDP:n kansanedustajana vuosina 1927–1933 ja 1941–1944. Valta työskenteli pitkään Metallityöväen Liiton sihteerinä ja taloudenhoitajana.

## Elämä
Maaningassa lapsuutensa viettäneen August Vallan vanhemmat oliva seppä Juho Valta (1861-1945) ja Vilhelmiina Timonen (1870-1955). Suuren lapsikatraan vanhimpana hän joutui jo varhain ansiotyöhön. Kansakoulun jälkeen Valta työskenteli 14-vuotiaasta lähtien muun muassa metalliverstailla, rakennuksilla ja sahoilla. Vuonna 1907 Valta muutti Helsinkiin, jossa hän työskenteli Valtionrautateiden palveluksessa viilarina Pasilan konepajalla ja Helsingin teollisuuskoulun iltakoulun käytyään vuodesta 1915 lähtien veturinlämmittäjänä. 

Valta liittyi sosialidemokraattisen puolueen jäseneksi 1909. Sisällissodan aikana hän työskenteli punaisten haltuunsa ottaman rautateiden konekonttorin päällikön apulaisena Helsingissä. Valta vangittiin heinäkuussa 1918 ja tuomittiin neljäksi vuodeksi kuritushuoneeseen avunannosta valtiopetokseen. Hänet armahdettiin myöhemmin syksyllä. Kapinaan osallistunut Valta irtisanottiin rautateiltä, jonka jälkeen hän työskenteli muun muassa Strömbergin tehtaalla. Kommunistien vallattua Suomen Sosialidemokraattisen Nuorisoliiton oli Valta vuonna 1921 perustamassa Suomen Sosialidemokraattista Työläisnuorisoliittoa. Vuonna 1922 hän työskenteli *[[Suomen Sosialidemokraatti|Suomen Sosialidemokraatin]]* toimittajana, kunnes siirtyi samana syksynä Kuopioon SDP:n piirisihteeriksi. Vuonna 1927 Valta valittiin eduskuntaan. Kansanedustajan tehtäviensä ohessa hän opiskeli Kansalaiskorkeakoulussa 1927-1929. Vuonna 1930 Valta ryhtyi päätyökseen vastaperustetun Metallityöväen Liiton ensimmäiseksi sihteeriksi ja taloudenhoitajaksi.

Valta nousi toisen kerran eduskuntaan jatkosodan alettua syksyllä 1941 niin sanottuihin kuutosiin kuuluneen K.H. Wiikin tilalle. Hän oli kansanedustajana sodan päättymiseen saakka, jolloin Wiik vapautui vankilasta. Metalliliiton jätettyään Valta työskenteli Asuntokeskuskunta Hakan toimitusjohtajana 1943, Helsingin kaupungin työvoimapäällikön toimiston osastopäällikkönä 1944, Helsingin kaupungin työvoimapäällikkönä 1945-1946 sekä Helsingin kaupungin kunnallisten työväenasuntojen toimitusjohtajana 1947-1959. Hän oli myös pitkäaikainen Helsingin kaupunginvaltuuston jäsen ja muun muassa Elannon hallintoneuvoston puheenjohtaja.

## Perhe
August Valta oli kahdesti naimisissa. Vallan ensimmäinen puoliso oli Helmi Karttunen, jonka kanssa hän avioitui vuonna 1914.

## Lähteet

## Aiheesta muualla
Toijalan Pallo-49

**Toijalan Pallo-49**, lyhennettynä **TP-49** tai **ToiP-49**, on vuonna 1949 perustettu akaalainen jalkapalloseura.

Seuran miesten edustusjoukkue pelaa jalkapalloa Nelosessa ja kakkosjoukkue Kutosessa. Lisäksi seuralla on juniori- ja JKKI- toimintaa. Seuran parhaat meriitit ovat vuosilta 1986–1991, 1993 ja 1996–1997, jolloin seuran miesten edustusjoukkue pelasi Suomen kolmanneksi korkeimmalla sarjatasolla eli nykyistä Kakkosta vastaavassa II divisioonassa.

Toijalan Pallo-49:n poika-ja tyttöjuniorijoukkueissa pelaa noin 300 lasta. Joukkueet pelaavat Tampereen piirin sarjoissa ja lisäksi osallistuvat eri turnauksiin. Edustusjoukkue pelaa Nelosessa. Seuran toiminnassa on eri tavoin mukana viikoittain yli 400 akaalaista. Seuran puheenjohtaja on Juha Pietikäinen. Edustusjoukkueen valmentaja on Jari Hakala. Joukkueen kasveteista monet ovat pelanneet mestaruussarjassa ja jalkapalloliigassa. Heistä jääkiekossa Matti Vulli ja Ossi Valtonen pelasivat SM-sarjassa. TP-49:n kasvatti Petter Setälä on pelannut myös Hakassa, A-maajoukkueessa ja nuorten maajoukkueissa. Veikkausliigassa 2016 HIFK:ssa debytoinut 20-vuotias keskuspuolustaja Juho Pirttijoki siirtyy Allsvenskanissa pelaavan GIF Sundsvallin riveihin kolmivuotisella pelaajasopimuksella.Pirttijoki siirtyi HIFK:hon Hakasta.

TP-49:n valmentajina ovat toimineet muun muassa Pekka Sumelahti ja hakalaiset Matti Pitko ja Juhani Peltonen. Seuraa ovat edustaneet myös Kalevi Nupponen ja Matti Mäkelä. TP-49:ssä on pelannut jalkapalloa tunnettu jääkiekkoilija Juhani Wahlsten. Seuran perinteitä vaalimaan perustettu 2003 TP-49 Kilta, jonka puheenjohtajana on toiminut perustamisesta alkaen  Tapio Pajuoja, joka keskushyökkääjänä on seuran kaikkien aikojen paras maalintekijä.

Killan jäseniä ovat muun muassa olympiamitalisti Eeles Landström, Palloliiton entinen puheenjohtaja Pertti Alaja ja hänen veljensä Erkki, joiden isä toimi 1970-luvulla Akaan seurakunnan kirkkoherrana, Rauno Mokka, jota on Lukon ja Rauman jääkiekon suurmies, Hiihtoliiton entinen puheenjohtaja Jaakko Holkeri, musiikin promoottori Juhani Merimaa, jalkapallon gladiaattorit Juhani Peltonen ja Matti Mäkelä, Juhani Wahlsten ja 123 muuta jalkapallon ystävää.

## Aiheesta muualla
*Seuran kotisivut
Trauma

**Trauma** on kreikan kielestä tuleva sana, jolla tarkoitetaan ulkoisten tekijöiden vaikutuksesta aiheutuvaa henkistä tai ruumiillista vammaa. 

* fyysinen trauma, hoidetaan *traumapoliklinikalla* eli *traumapolilla*.
* psyykkinen trauma
* Trauma, yhdysvaltalainen heavy metal -yhtye
* *[[Trauma (vuoden 1993 elokuva)|Trauma]]*, Dario Argenton elokuva vuodelta 1993
* *[[Trauma (vuoden 2004 elokuva)|Trauma]]*, Marc Evansin elokuva vuodelta 2004
* *[[Trauma (albumi)|Trauma]]*, yhdysvaltalaisen rap-artisti DJ Quikin vuonna 2005 julkaisema studioalbumi.
Iankaikkinen

**Iankaikkinen** on lappeenrantalaisen metalli/rock-yhtye Kotiteollisuuden 8. studioalbumi. Se julkaistiin 8. marraskuuta 2006 levymerkillä Megamania. Albumi nousi Suomen virallisen listan sijalle 2. Albumia on myyty yhteensä 26 656 kappaletta, mikä on kultalevyn oikeuttava määrä.

Levyltä ensimmäinen julkaistu single on *Arkunnaula*, joka sisältää samannimisen kappaleen ja bonuskappaleen joka on edellisen albumin *[[7 (albumi)|7:n]]* äänityssessioista, nimeltään "Helvetinpyörä". Single nousi Suomen singlelistan kärkeen. Levyn toinen single oli *Tuonelan koivut*, joka julkaistiin 28. helmikuuta 2007, ja sisälsi ennen julkaisemattoman "Viimeistä päivää" -kappaleen.

Tyyliltään albumi on yhtyeen raskaimipia ja basso on miksattu hyvin pintaan, korkeammalle kuin kitara.

## Kappaleet
Sävellykset ja sovitukset Kotiteollisuus, ellei toisin mainita. Sanoitukset Jouni Hynynen.

# Kivireki – 02:49
# Arkunnaula – 04:06
# Iankaikkinen – 04:13
# Kadonneet – 03:40 (sov. Kotiteollisuus + Karmila)
# Ukko Perkele – 05:35
# Tuonelan koivut – 05:11 (sov. Kotiteollisuus + Duo Alibi)
# Kaksin käsin – 03:26
# Kummitusjuna – 04:21
# Pullon henki – 06:04 (sov. Kotiteollisuus + Karmila)
# Aamu – 05:02
# Unilaulu – 03:55 (sov. Kotiteollisuus + Karmila)

Levyltä jätettiin pois ainakin kappale "Kuolemajärvi" (julkaistu *[[Kummitusjuna (EP)|Kummitusjuna]]*-EP:llä). Kappaleista "Iankaikkinen" ja "Kummitusjuna" on kuvattu myös musiikkivideot, joista molemmat on ohjannut ja käsikirjoittanut Stam1na-yhtyeen Antti Hyyrynen. *Iankaikkisen* musiikkivideossa vieraili Idols-voittaja Hanna Pakarinen, mutta hän oli vain sivuroolissa. Lisäksi musiikkivideolla esiintyvät Stam1nan basisti Kai-Pekka Kangasmäki ja rumpali Teppo Velin.

## Singlet

### ''Arkunnaula''

# Arkunnaula – 04:12
# Helvetinpyörä – 04:09

Ilmestyi 4. lokakuuta 2006.

### ''Tuonelan koivut''

# Tuonelan koivut – 04:38
# Viimeistä päivää – 05:18

Ilmestyi 28. helmikuuta 2007.

## Kokoonpano
* Jouni Hynynen – laulu, kitarat
* Janne Hongisto – basso
* Jari Sinkkonen – rummut

### Vierailevat muusikot
* Tuomas Holopainen – kosketinsoittimet
* Mikko Karmila – äänitys, tuotanto ja miksaus, kitara raidoilla 7 ja 9
* Janne Hynynen (Duo Alibi) – taustalaulut raidoilla 1,2,3,4,6,7,8,10
* Miitri Aaltonen (Duo Alibi) – taustalaulut raidoilla 1,2,3,4,6,7,8,10
* Janne Mannonen – taustalaulut raidoilla 5 ja 9

## Arvostelut
* Soundi: 

## Lähteet
UR-100

**UR-100** (, , ) oli Neuvostoliiton mannertenvälinen ohjus.Tämä kolmannen sukupolven Neuvostoliiton mannertenvälinen ohjus oli eräässä vaiheessa Neuvostoliiton ohjusvoimien pääase. Aikaisempia mennertenvälisiä ohjuksia kevyempi ja pienempi otettiin käyttöön 1967 ja poistui 1996. Ohjuksen osumatarkkuus on 1&nbsp;000–1&nbsp;400 metriä ja kantomatka 10&nbsp;600 kilometriä.
Ohjuksen ensimmäisen version 0,5 – 1,1 megatonnia. UR-100MR on kokonaan erilainen ohjus, MR-UR-100 Sotka.

## SS-11:n versioita

## Aiheesta muualla
* Globalsecurity.org
* www.dtig.org  Übersicht ballistischer Lenkwaffen aus russischer Produktion (deutsch)
* Missilethreat.com 
* Astronautix.com
* Russianspaceweb UR100
* UR-100
Muna Lee

**Muna Lee** (s. 30. lokakuuta 1981 Little Rock, Arkansas) on yhdysvaltalainen pikajuoksija.

Lee voitti sisäratojen NCAA-mestaruuden 2002 60 metrin juoksussa, vuonna 2003 60 ja 200 metrin juoksussa sekä 2004 jälleen 60 metrillä. Vuonna 2004 hän sijoittui toiseksi Yhdysvaltain 200 metrin juoksun olympiakarsinnoissa ja selviytyi Ateenan olympialaisiin, joissa sijoittui seitsemänneksi ajalla 22,87. Lee oli 2005 Helsingin MM-kilpailuissa 100 metrin juoksussa seitsemäs ajalla 11,04. Hän oli samoissa kisoissa mukana Yhdysvaltojen joukkueessa, joka voitti maailmanmestaruuden 4 x 100 metrin viestijuoksussa.

Vuonna 2008 hän voitti Yhdysvaltain olympiakarsinnoissa 100 metrin juoksun ennätyksellään 10,85. Pekingin olympialaisissa hän oli viides 100 metrillä ajalla 11,07 ja neljäs 200 metrillä ajalla 22,01. Berliinin MM-kisoissa 2009 hän karsiutui välierissä 100 metrillä ja sijoittui neljänneksi 200 metrillä ajalla 22,48.

## Ennätykset
* 100 metrin juoksu: 10,85 (2008)
* 200 metrin juoksu: 22,01 (2008)

## Lähteet
* 

## Aiheesta muualla
* Lee Yhdysvaltain olympiajoukkueen sivuilla
Kankkunen

**Kankkunen** on suomalainen sukunini, joka on muun muassa seuraavilla henkilöillä:

* Eero Kankkunen (1920–2004), lavastaja
* Juha Kankkunen (s. 1959), ralliautoilija
* Juho Kankkunen (1860–1926), kansanedustaja (Maalaisliitto)
* Kaarlo Kankkunen (s. 1971), jalkapalloilija, jalkapallovaikuttaja ja yritysjohtaja
* Lauri Kankkunen (s. 1990), sellisti
* Pasi Kankkunen, muusikko
* Pekka Kankkunen (1890–1972), kansanedustaja (Maalaisliitto), Juho Kankkusen poika
* Tarja Kankkunen (o.s. *Jaskari*, s. 1974), kilpakävelijä
* Teemu Kankkunen (s. 1980), jalkapalloilija.
Lahden seutu – Lahti Region

**Lahden seutu – Lahti Region Oy** (joskus myös Visit Lahti) on alueellinen kehitysyhtiö, joka on vastuussa Lahden seudun matkailullisen vetovoiman kasvattamisesta. Sen tehtäviin kuuluu muun muassa alueelle suuntautuvan matkailun ja siihen liittyvien palveluiden markkinointi.

Yhtiön omistavat alueen kunnat, Lahden lisäksi Asikkala, Hartola, Heinola, Hollola, Iitti, Kärkölä, Orimattila, Padasjoki ja Sysmä.

## Historia
Lahden seudulla toimiva kehitysyhtiö perustettiin vuonna 1997.

Nimi Lahden Alueen Kehittämisyhtiö – LAKES oli käytössä vuosina 2005–2013. Lakesin toimitusjohtajia olivat muun muassa Petri Mäkinen ja Erkki Karppanen. 

Suurin osa Lahden Alueen Kehittämisyhtiö Oy:n LAKESin toiminnoista siirtyi tammikuussa 2013 uudelle Lahden Seudun Kehitys Ladec Oy -elinkeinoyhtiölle. Maaliskuussa Lakesin matkailuun liittyviin toimintoihin keskittynyt yhtiö otti uudeksi nimekseen Lahden seutu – Lahti Region Oy.

Vuonna 2023 yhtiön omistajia olivat Lahti (53 %), Hollola (12 %), Heinola (10 %), Orimattila (8 %), Asikkala (4 %), Iitti (4 %), Kärkölä (3 %), Padasjoki (2 %), Hartola (2 %) ja Sysmä (2 %).

## Organisaatio
Lahden seutu – Lahti Region Oy kehittää Lahden seudun matkailua erilaisten hankkeiden kautta.

Yhtiöön kuuluu myös 
*Salpausselkä Geopark -yksikkö
*Kansainvälisten suurtapahtumiin keskittynyt Sport Event Management Finland-yksikkö, jonka toimintaa rahoittavat Suomen opetus ja kulttuuriminiseriö, urheiluopistosäätiö ja -yhdistys, Lahden kaupunki ja kolme muuta suomalaista urheilukaupunkia (Helsinki, Turku ja  Tampere).

## Palvelut
Lahden seutu – Lahti Region Oy:n tärkein tehtävä on kasvattaa matkailun määrää alueella. Tähän se pyrkii muun muassa:
*matkailun markkinoinnilla, 
*brändityöllä,
*myymällä ja välittämällä matkailupalveluita,
*hankkimalla seudun kuntiin uusia tapahtumia ja
*kehittämällä alueen matkailua

## Lähteet

## Aiheesta muualla
* Verkkosivut
Tokyo Tales

**Tokyo Tales** on ensimmäinen Blind Guardianin julkaisema live-levy. Se julkaistiin vuonna 1993 neljän täyspitkän albumin jälkeen. Tokyo Tales on nauhoitettu Somewhere Far Beyond -levyn jälkeisellä kiertueella Tokiossa. Albumi on koottu kahdesta eri Tokion konsertista ja se sisältää kappaleita kattavasti jokaiselta silloin julkaistulta Guardian-levyltä.

## Kappaleet
# 
# 
# 
# 
# 
# 
# 
# 
# 
# 
# 
# 	
# 

## Kokoonpano
* Hansi Kürsch – laulu
* André Olbrich – kitara
* Marcus Siepen – kitara
* Thomen Stauch – rummut
* Marc Zee (vieraileva muusikko) – koskettimet, taustalaulu

## Lähteet
* http://www.blind-guardian.com
* Blind Guardianin julkaisut  

### Viitteet

## Aiheesta muualla
* 
*
RT-1

**RT-1** oli varhainen mannertenvälinen ballistinen ohjusmalli, jota testattiin, muttei laukaistu Neuvostoliitossa kylmän sodan aikana. Kehitystä johti OKB-1 Sergei Koroljovin johdolla. Kaikkiaan tehtiin viisi lentotestiä, joista kaksi onnistui. RT-1:stä kehitettiin kaksi versiota. Ensimmäinen epäonnistui ensimmäisellä lennollaan, mutta onnistui toisella kerrallaan vuonna 1961. Toista versiota testattiin vuonna 1965 kolmella lennolla, joista kaksi epäonnistui. RT-1-ohjelma lopetettiin ennen ohjusten käyttöä.
INF-sopimus

**INF-sopimus** (, **''I**ntermediate-**R**ange **N**uclear **F**orces **T**reaty*, *keskimatkan ydinasevoimasopimus'') on sopimus, joka hävitti keskimatkan ns. euro-ohjukset Euroopasta 1987–1991. Sopimus solmittiin 8. joulukuuta 1987 ja se tuli voimaan kesäkuussa 1988. Allekirjoittajina olivat Yhdysvaltain ja Neuvostoliiton johtajat Ronald Reagan ja Mihail Gorbatšov. Sopimus koski 500–5&nbsp;500 km kantavia keskimatkan ja keskipitkän matkan ohjuksia.

Neuvostoliiton SS-20-ohjukset romutettiin vuonna 1991. Sopimukseen pääsy oli mahdollista Neuvostoliiton uudistuspolitiikan takia. Euroopassa on edelleen lyhyen kantaman taktisia ydinohjuksia, eikä mannertenvälisten ohjusten uhka ole vieläkään täysin väistynyt Euroopan yltä. Venäjällä sopimusta on myöhemmin arvosteltu virheeksi Yhdysvaltain suunnitellessa ohjuspuolustuksensa ulottamista uudelleen Eurooppaan.

Helmikuussa 2007 Venäjän presidentti Vladimir Putin uhkasi Venäjän irtautuvan INF-sopimuksesta, ellei sitä laajenneta koskemaan myös muita maita, esimerkiksi Kiinaa. Vuonna 2018 Yhdysvaltain presidentti, Donald Trump kertoi haluavansa purkaa sopimuksen koska hänen mukaansa Venäjä ei ole noudattanut sopimusta.

Helmikuussa 2019 Yhdysvallat ilmoitti vetäytyvänsä sopimuksesta. Seuraavana päivänä Venäjä ilmoitti myös vetäytyvänsä.

## Asejärjestelmiä, jotka sopimus poisti Euroopasta
*Yhdysvallat
**Pershing Ib
**Pershing II
**BGM-109 Tomahawk (vain maasta laukaistavat)
*Neuvostoliitto/Venäjä
**R-12 Dvina
**R-14 Tšusovaja
**RT-21M Pioneer
**OTR-23 Oka
**RT-21M Pioneer
**RK-55

## Lähteet

## Aiheesta muualla

* Sopimusteksti
Zaum

**Zaum** (ven. *за* 'yli' + *ум* 'mieli, järki' > *заумь* 'mielen ylittävä; metalooginen; rikkiviisaus, viisastelu', *заумный язык* 'hölynpöly, nonsense') on käsite, joka liittyy venäläisten futuristirunoilijoiden kielikokeiluihin. *Zaum* tarkoittaa mielen tuolla puolen olevaa, loogisen ajattelun ja järjen tavoittamattomissa olevaa. Samalla tavoin kuin dada, *zaum* kuvastaa ensimmäisen maailmansodan aikana syntynyttä epäluottamusta sanojen ja kielen merkitykseen. *Zaum* on sukua länsieurooppalaisen kirjallisuuden nonsenselle, esimerkiksi Lewis Carrollin runolle *[[Pekoraali (runo)|Jabberwocky]]*.

## ''Zaum'' 1900-luvun alkupuoliskolla

*Zaum*-käsitettä käytti ensimmäisenä venäläinen runoilija Aleksei Krutšonyh vuonna 1913. Hän kuului venäläisen futurismin radikaaleimpiin edustajiin. 1900-luvun alkupuolella avantgardistiset runoilijat ja taiteilijat, kuten Velimir Hlebnikov, Vasili Kamenski ja Kazimir Malevitš olivat kiinnostuneita aistihavainnon ylittävän todellisuuden kuvaamisesta. 

Maalaustaiteessa tämä pyrkimys ilmeni suprematismissa, kubismissa ja kubofuturismissa. Kuvataiteilijat alkoivat maalata abstrakteja teoksia, joissa ei ole aihetta, subjektia, eikä myöskään objektia. Kuvallisuus ja esittävyys oli tahallisesti rikottu. Aiheet muuttuivat abstrakteiksi, geometrisiksi muodoiksi ja kuvakollaaseiksi.

Kirjallisuudessa korostettiin kielen visuaalisuutta ja äänteellisyyttä merkityksen kustannuksella. Krutšonyh kirjoitti libreton futuristiseen oopperaan nimeltään *[[Voitto auringosta]]*, johon Malevitš suunnitteli puvut ja lavastuksen. 

Tambovin alueella Venäjällä toimii Sergei Birjukovin perustama *Zaum-akatemia*, johon kuuluvat muun muassa Sergei Sigei ja Ry Nikonova. 

Runoilija Krutšonyh pakeni Venäjältä Georgian Tiflisiin, jonka gruusialais-armenialaisella kielialueella, Tiflisin keskustassa sijainneen underground-kabareen *Futuristiakatemiassa* hänelle aukeni uudenlainen, tuoreen ulottuvuuden tarjonnut mahdollisuus kielikokeiluihin, jotka ovat tarjonneet myöhemmille tutkijoille paljon analysoitavaa. 

## Katso myös
* Kulkukoiran kellari
* Voitto auringosta

## Lähteet

## Kirjallisuutta
* Janecek, Gerald (1996): *Zaum: The Transrational Poetry of Russian Futurism*. San Diego, California: San Diego State University Press. 
* Pasanen, Kimmo (2004): *Musta neliö. Abstraktin taiteen salat*. Helsinki: Kustannus Oy Taide. 

## Aiheesta muualla
* Victory over The Sun (Voitto auringosta)  
* Mail Art Russia  
*  Aleksei Krutšonyh, Kirill Zdanevitš: ''Onyi'', 1918. 
* Gerald Janecek, ''Zaum: The Transrational Poetry of Russian Futurism''. 
* Peter Conrad, ''The Early 20th-century Crisis of Confidence in Language'' 
* Velimir Hlebnikov, esittely